Digitalizacija serbšćiny budźe jedna z temow přichodneho hornjoserbskeho telewizijneho magacina Wuhladko jutře, sobotu, w 11.45 hodź. na MDR. Kak daloko Serbja mjeztym hižo na tym polu su, na čim hišće klaca a kak je koronapandemija proces serbskeje digitalizacije wobwliwowała? Wotmołwy na wažne prašenja změje direktor Załožby za serbski lud Jan Budar jako hósć w studiju. Dalša tema januarskeho wudaća budźe Lawski areal w sprjewinym měsće. Je to tuchwilu prózdna městnosć w Budyskim nutřkownym měsće, wo kotrejž so wjele rěči. Tam maja nowy Serbski institut, wobšěrny serbski archiw kaž tež kulturne zetkawanišćo nastać. Kajke pak plany dokładnje wupadaja a štó ma to zapłaćić?
szl_Latn